અમદાવાદઃભારત-ઇંગ્લેન્ડ વચ્ચે રમાયેલી ત્રીજી વન ડે મેચ પર સટ્ટો રમાડતા ચાર શખ્સની સાબરમતી પોલીસે ધરપકડ કરી છે. પોલીસે કાર, સ્કૂટર, મોબાઇલ સહિતનો મુદ્દામાલ કબજે કરી વધુ તપાસ હાથ ધરી છે. આ અંગેની વિગત એવી છે કે એલ ડિવિઝન એસીપી અર્પિતા પટેલને બાતમી મળી હતી કે ન્યૂ રાણીપ શુકન સ્માઇલ ફલેટમાં મેચ પર સટ્ટો રમાઇ રહ્યો છે. જેના આધારે એસીપી સ્કવોડ અને સાબરમતી પોલીસે સંયુકત રીતે ન્યૂ રાણીપના શુકન સ્માઇલ ફલેટના બ્લોક નં.એ-પ/ર૦૧માં દરોડો પાડયો હતો.